Olen sündinud ja kasvanud Tallinnas ehitusinseneride peres. Koolitee on hõlmanud mitut Tallinna kooli ja päädinud Tallinna 10. keskkoolis, ajaloolises ja tänases Nõmme gümnaasiumis 1980. aastal. Samal aastal sai minust Tartu Ülikooli ajalootudeng ning järgmised 8 aastat, algul üliõpilasena, pärast aspirandina, möödusidki Tartus. Aspirantuuri järel suunati mind  tööle Tallinnasse Vabaõhumuuseumisse teadusdirektoriks, kuid rahvuslik vabastusliikumine tõmbas minu endasse, mistöttu poliitikast sai ootamatult, kuid loogiliselt minu põhiline tegevusvaldkond. 1990. a. lõpul kutsus välisminister Lennart Meri mind tööle välisministeeriumise ning 1992. aastal valiti mind Isamaa nimekirjas Riigikogusse. Ettearvamatult on läinud nii, et Riigikogust, kus töötan ka praegu, on saanud minu (seni) pikim töökoht. Ammendatuna ma ennast kindlasti ei tunne, ühiskond areneb kiiresti ja  värskendav on nende arengutega kaasas käia.